ai4bharat/Pralekha huggingface dataset:
ઉપરાષ્ટ્રપતિ સચિવાલય
ઉપરાષ્ટ્રપતિએ હરિયાળી, સ્વચ્છ પૃથ્વીનું નિર્માણ કરવા અપીલ કરી
50માં આંતરરાષ્ટ્રીય પૃથ્વી દિવસની પૂર્વસંધ્યા પર ઉપરાષ્ટ્રપતિએ આપણી ઉપભોગતાવાદી જીવનશૈલીને બદલવા તથા વિકાસની અવધારણાઓ અંગે પુનઃવિચાર કરવા કહ્યું
ઉજ્જવળ ભવિષ્ય માટે આગામી માર્ગ આબોહવાને અનુકૂળ નીતિઓ અપનાવીને,ટકાઉ પૃથ્વીનું નિર્માણ કરવાનો રહેશેઃ ઉપરાષ્ટ્રપતિ
નવીનીકરણ ઊર્જા, ગ્રીન બિલ્ડિંગની વિભાવના, સ્વચ્છ ટેકનોલોજીઓ અને ઇલેક્ટ્રિક વાહનો તરફ વળવાની જરૂર પડશેઃ ઉપરાષ્ટ્રપતિ
ઉપરાષ્ટ્રપતિએ સમુદાયોને પાયાના સ્તરે કુદરતી સંસાધનોનો ઉપયોગ ઘટાડવા, એનો પુનઃઉપયોગ કરવા અને એનું રિસાઇકલિંગ કરવાના મંત્રને અપનાવવા જણાવ્યું
ઉપરાષ્ટ્રપતિ શ્રી વૈંકયા નાયડુએ તમામ નાગરિકોને પૃથ્વીને હરિયાળી બનાવવા અને સ્વચ્છ બનાવવા સહિયારો પ્રયાસ કરવા અપીલ કરી હતી. તેમણે જણાવ્યું હતું કે, પર્યાવરણનું સંરક્ષણ કરવું તમામ નાગરિકોની પવિત્ર ફરજ છે.
આંતરરાષ્ટ્રીય પૃથ્વી દિવસની પૂર્વસંધ્યા પર આજે સંદેશ આપતા તેમણે કહ્યું હતું કે, “ચાલો આપણે ધરતી માતાનું સંરક્ષણ કરવાનું મહત્ત્વ સમજીએ, આપણા વિકાસ મોડલોનો પર્યાવરણને અનુકૂળ બનાવીએ અને ઉપભોગ-સંચાલિત જીવનશૈલીનો ત્યાગ કરીએ.”
ઉપરાષ્ટ્રપતિએ જણાવ્યું હતું કે, કોવિડ-19 રોગચાળાને પગલે આપણે આપણા વિકાસની રીતો પર અને આર્થિક વ્યૂહરચનાઓ પર ફરી વિચાર કરવો પડશે અને એને પર્યાવરણને અનુકૂળ બનાવવી પડશે.
કોવિડ-19 રોગચાળાને કારણે ઊભી થયેલા સ્વાસ્થ્ય સાથે સંબંધિત અભૂતપૂર્વ કટોકટી પર ધ્યાન દોરીને તેમણે કહ્યું હતું કે, લોકડાઉનને કારણે દુનિયા લગભગ થંભી ગઈ છે, પ્રદૂષણના સ્તરમાં અકલ્પનિય ઘટાડો થયો છે અને હવાની ગુણવત્તામાં સુધારો થયો છે, જેનાથી આપણને સમજાયું છે કે, માનવજાતે પારિસ્થિતિ સંતુલનમાં કેટલી હદે વિક્ષેપ પેદા કર્યો છે.
આંતરરાષ્ટ્રીય પૃથ્વી દિવસ 2020નો વિષય ક્લાઇમેટ એક્શન એટલે કે આબોહવામાં સકારાત્મક પરિવર્તનના સંદર્ભમાં ઉપરાષ્ટ્રપતિએ કહ્યું હતું કે, “આપણે આપણા ઇતિહાસમાંથી શીખવું પડશે તથા મનુષ્ય અને પ્રકૃતિ વચ્ચે સાંમજસ્ય સહઅસ્તિત્વના મહત્ત્વને સમજવું પડશે. આપણે એકબીજા સાથે જોડાયેલી, એકબીજા પર નિર્ભર દુનિયામાં જીવી રહ્યાં છીએ તથા વિકાસ અને આધુનિકીકરણની લાલસામાં પર્યાવરણને નુકસાન કરે એવા અભિગમને ચલાવી ન શકીએ, કારણ કે દરેક કાર્યની અસર પર્યાવરણ પર થાય છે.”
તેમણે લોકોને પ્રકૃતિના રક્ષણમાં સક્રિય પ્રદાન કરવાની અપીલ કરી હતી.
ઉજ્જવળ અને પર્યાવરણને અનુકૂળ ભવિષ્યનું નિર્માણ કરવા વિવિધ ક્ષેત્રોમાં આબોહવાને અનુકૂળ નીતિઓ અપનાવવી જરૂરી છે એવું અવલોકન કરીને શ્રી નાયડુએ કહ્યું હતું કે, યુએનડીપીના કહેવા મુજબ, 1990ના દાયકાની સરખામણીમાં અત્યારે ગ્રીનહાઉસ વાયુઓનું ઉત્સર્જન 50 ટકા વધારે છે. તેમણે યુએનડીપીની ધારણાનો સંદર્ભ ટાંકીને જણાવ્યું હતું કે, વર્ષ 2030માં આબોહવાને અનુકૂળ કામગીરી કરવાથી 26 ટ્રિલિયન અમેરિકન ડોલરની બચત થઈ શકશે અને ટકાઉ ઊર્જા પર ધ્યાન કેન્દ્રિત કરીને વર્ષ 2030 સુધીમાં એકલા ઊર્જા ક્ષેત્રમાં જ 18 મિલિયન રોજગારીનું સર્જન કરી શકાશે.
દર વર્ષે હવાના પ્રદૂષણથી સાત મિલિયન  લોકોનું મૃત્યુ થાય છે એવો અહેવાલ ટાંકીને તેમણે જણાવ્યું હતું કે, અત્યારે નવીનીકરણ ઊર્જા, ગ્રીન બિલ્ડિંગની વિભાવના, સ્વચ્છ ટેકનોલોજીઓ અને ઇલેક્ટ્રિક વાહનોના ઉપયોગ તરફ વધુને વધુ વળવાની જરૂર છે.
પાયાના સ્તરે સમુદાયોએ મોટા પાયે વૃક્ષારોપાણ જેવા પ્રોજેક્ટ હાથ ધરવાની તથા કુદરતી સંસાધનોનું રક્ષણ કરવા એમાં ઘટાડો કરવા, એનો પુનઃઉપયોગ કરવા અને એનું રિસાઇકલિંગ કરવાના મંત્રે અપનાવવાની અપીલ કરીને તેમણે કહ્યું હતું કે, “એક સમાજ તરીકે આપણે જીવનને વધુ સ્થાયી બનાવવાની રીતો તરફ વળવું જોઈએ.” ઉપરાષ્ટ્રપતિએ ઉજ્જવળ ભવિષ્ય માટે પ્રકૃતિ અને સંસ્કૃતિનું રક્ષણ કરવાની જરૂરિયાત પર પણ ભાર મૂક્યો હતો.
GP/DS
(
મંત્રીમંડળ
બાળકો સંબધિત જાતીય શોષણના ગુનાઓ માટે આકરી સજાની જોગવાઇ
બાળકો સંબંધિત જાતીય ગુનાઓ માટે મૃત્યુદંડની જોગવાઇ
જાતીય ગુનાઓ સામે બાળકોને સુરક્ષા માટે બાળ જાતીય ગુના સંરક્ષણ કાયદો  2012માં સુધારા માટે કેબિનેટ દ્વારા મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળ દ્વારા બાળકોને જાતીય શોષણ સામે સુરક્ષા આપવા માટે ઐતિહાસિક નિર્ણય લેવામાં આવ્યો છે, જે અંતર્ગત બાળ જાતીય ગુના સંરક્ષણ કાયદો 2012 માં સુધારો કરવાની મંજૂરી આપવામાં આવી છે. તેમાં બાળકો સંબંધિત જાતીય ગુનાઓ બદલ મૃત્યુદંડ સહિત આકરી સજાની જોગવાઇ કરવામાં આવી છે.
અસર:
- કાયદામાં સુધારા દ્વારા આકરી સજાની જોગવાઇથી બાળકો સંબંધિત ગુનાઓમાં ઘટાડો આવવાની સંભાવના છે.
- તેનાથી આપત્તિમાં ફસાયેલા બાળકોના હિતોનું રક્ષણ કરી શકાશે અને તેમની સુરક્ષા તેમજ સન્માન સુનિશ્ચિત કરી શકાશે.
- સુધારાનો હેતુ બાળકો સંબંધિત ગુનાઓ અને તે સંબંધિત સજાની વ્યવસ્થાને વધુ સ્પષ્ટ કરવાનો છે.
પૃષ્ઠભૂમિ:
પોક્સો, કાયદો 2012 બાળકોને જાતીય શોષણ, જાતીય ગુના તેમજ અશ્લીલ સામગ્રી સામે સુરક્ષા આપવા માટે લાવવામાં આવ્યો હતો, જેનો હેતુ બાળકોના હિતોનું રક્ષણ કરવાનો અને તેમનું કલ્યાણ સુનિશ્ચિત કરવાનો છે. આ કાયદા અંતર્ગત 18 વર્ષથી ઓછી ઉંમરના હોય તેમને બાળકો તરીકે વ્યાખ્યાયિત કરવામાં આવ્યા છે અને દરેક સ્તરે બાળકોના હિતો તેમજ તેમના કલ્યાણને સર્વોચ્ચ પ્રાથમિકતા આપીને તેમના શારીરિક, માનસિક તેમજ સામાજિક વિકાસને સુનિશ્ચિત કરવામાં આવ્યા છે. આ કાયદો લૈંગિક સમાનતા પર આધારિત છે.
RP
(Visitor Counter : 297
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 54.04 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.55 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
54,04,78,610
|
|
આપવાના બાકી
|
|
1,09,83,510
|
|
વપરાશ
|
|
52,00,96,418
|
|
બાકી ઉપલબ્ધ
|
|
2,55,54,533
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 54.04 કરોડ  થી વધુ રસી પૂરી પાડી છે અને બીજા 1,09,83,510 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 52,00,96,418 રસી  થયો છે.
કોવિડ-19 રસીના 2.55 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 205
નાણા મંત્રાલય
કોવિડ-19 મહામારીની સ્થિતિમાં કરદાતાઓને મદદ કરવા સીબીડીટીએ અઠવાડિયાની અંદર રૂ. 4,250 કરોડનાં મૂલ્યનાં 10.2 લાખથી વધારે રિફંડની ચૂકવણી કરી
સરકારે 8 એપ્રિલ, 2020નાં રોજ અખબારી યાદીમાં કોવિડ-19 મહામારીની સ્થિતિમાં કરાદાતાઓને મદદ કરવા રૂ. 5 લાખ સુધીના આવકવેરા રિફંડની બાકી નીકળતી ચૂકવણી કરવાનો નિર્ણય જાહેર કર્યો હતો. એના સંબંધમાં કેન્દ્રીય પ્રત્યક્ષ કરવેરા બોર્ડ એ આજે જણાવ્યું હતું કે, બોર્ડે 14 એપ્રિલ, 2020 સુધીમાં 10.2 લાખથી વધારે રિફંડમાં કુલ આશરે રૂ. 4,250 કરોડની ચૂકવણી થઈ છે. નાણાકીય વર્ષ 2019-20માં 31 માર્ચ, 2020 સુધી 2.50 કરોડ રિફંડ ઇશ્યૂ થયા છે, જેનું કુલ મૂલ્ય રૂ. 1.84 લાખ કરોડ હતું.
સીબીડીટીએ વધુમાં જણાવ્યું હતું કે, આશરે 1.75 લાખ વધારે રિફંડ આ અઠવાડિયામાં ઇશ્યૂ થવાની પ્રક્રિયામાં છે. આ રિફંડ ઇશ્યૂ થયાથી 5થી 7 દિવસમાં માં કરદાતાના બેંક ખાતામાં સીધી જમા થશે. જોકે આશરે 1.74 લાખ કેસમાં કરદાતાઓ પાસેથી ઇમેલ રિસ્પોન્સની રાહ જોવાઈ રહી છે, જે બાકી નીકળતા કરવેરાની માંગણીના સંબંધમાં સમાધાન સાથે છે, જે માટે રિમાઇન્ડર ઇમેલમાં તેમને 7 દિવસની અંદર જવાબ આપવાનું કહેવાયું છે, જેથી એ મુજબ રિફંડની ચૂકવણી કરી શકાશે.
અહીં નોંધી શકાશે કે, આવકવેરા વિભાગ પાસેથી રિમાઇન્ડર ઇમેલ કરાદાતાઓ માટે હકીકતમાં લાભદાયક છે, કારણ કે એમાં તેમને બાકી નીકળતી માંગણી, તેમના બેંક ખાતાની અને રિફંડ ઇશ્યૂ કરતાં અગુ ડિફેક્ટ/મિસમેચનાં સમાધાનની પુષ્ટિ કરવાનું કહેવામાં આવ્યું છે.
સીબીડીટીએ અપીલ કરી હતી કે, આ પ્રકારનાં ઇમેલનો વહેલામાં વહેલી તકે જવાબ આપવો કરદાતાના હિતમાં છે, જેથી રિફંડની પ્રક્રિયા શક્ય એટલી વહેલી તકે હાથ ધરી શકાશે અને રિફંડ ઇશ્યૂ થઈ શકશે. સીબીડીટીએ કરદાતાઓને તેમના ઇમેલ ચેક કરવા અને તાત્કાલિક ધોરણે આઇટી વિભાગને જવાબ આપવા તેમના ઇ-ફિલિંગ એકાઉન્ટમાં લોગિન કરવા વિનંતી કરી છે.
સીબીડીટીએ એમ પણ જણાવ્યું હતું કે, સોશિયલ મીડિયા સહિત થોડા મીડિયામાં રિફંડની પ્રક્રિયા કરવા વિભાગને સક્ષમ બનાવવા 7 દિવસની અંદર કરાદાતાઓને સીબીડીટીના કમ્પ્યુટરાઇઝ ઇમેલનો જવાબ આપવા સાથે સંબંધિત થોડાં પ્રશ્રો ઉઠાવવામાં આવ્યાં છે. આ સંબંધમાં અહીં સ્પષ્ટતા કરવામાં આવે છે કે, આ ખામીયુક્ત આઇટીઆર, પહેલી નજરે એડજસ્ટમેન્ટ અને તેમના દ્વારા ચોક્કસ રકમ વિશે પુષ્ટિ માંગવામાં આવી છે એના પર જવાબ મેળવવા કરદાતાઓ સાથે સંચાર સંબંધિત નિયમિત પ્રક્રિયા છે. આ પ્રકારનાં તમામ કેસમાં કરદાતાઓનો ઝડપી પ્રતિસાદ આઇટી વિભાગને તેમને રિફંડ ઝડપથી ચૂકવવામાં સક્ષમ બનાવશે.
GP/RP
(
પ્રધાનમંત્રીનું કાર્યાલય
પ્રધાનમંત્રીએ છત્રપતિ શિવાજી મહારાજની જયંતી પર તેમને નમન કર્યા
પ્રધાનમંત્રી શ્રી નરેન્દ્ર મોદીએ આજે છત્રપતિ શિવાજી મહારાજની જયંતી પર તેમને નમન કર્યા હતા.
પ્રધાનમંત્રીએ કહ્યું, “ભારતના મહાન સપૂતોમાંના એક, સાહસ, કરુણા અને સુશાસનના પ્રતીક એવા છત્રપતિ શિવાજી મહારાજને એમની જયંતી પર નમન. એમનું જીવન કરોડો લોકોને પ્રેરણા આપી રહ્યું છે.
છત્રપતિ શિવાજી મહારાજે બહાદુર યોદ્ધા અને ઉત્કૃષ્ટ વહીવટકર્તા તરીકેનું ઉદાહરણ પૂરુ પાડ્યું હતું. એક મજબૂત નૌસેનાનું નિર્માણ કરવાથી માંડીને અનેક લોક કલ્યાણની નીતિઓ ઘડવા સુધી, છત્રપતિ શિવાજી મહારાજ દરેક ક્ષેત્રોમાં ઉત્કૃષ્ટ હતા. તેમને અન્યાય અને ત્રાસનો સામનો કરવા માટે હંમેશા યાદ કરવામાં આવશે.”
SD/DS/RP
(Visitor Counter : 107
પ્રધાનમંત્રીનું કાર્યાલય
પ્રધાનમંત્રીએ યુક્રેનના મહામહિમ રાષ્ટ્રપતિ વોલોદિમિર ઝેલેન્સ્કી સાથે વાત કરી
પ્રધાનમંત્રી શ્રી નરેન્દ્ર મોદીએ આજે શરૂઆતમાં યુક્રેનના મહામહિમ રાષ્ટ્રપતિ વોલોદિમિર ઝેલેન્સ્કી સાથે વાત કરી હતી.
રાષ્ટ્રપતિ ઝેલેન્સ્કીએ પ્રધાનમંત્રીને યુક્રેનમાં ચાલી રહેલી સંઘર્ષની સ્થિતિ વિશે વિગતવાર માહિતી આપી હતી. પ્રધાનમંત્રીએ ચાલુ સંઘર્ષને કારણે જાન-માલના નુકસાન અંગે ઊંડી વેદના વ્યક્ત કરી હતી. તેમણે હિંસા તાત્કાલિક બંધ કરવા અને સંવાદમાં પાછા ફરવા માટેના તેમના આહ્વાનનો પુનરોચ્ચાર કર્યો, અને શાંતિ પ્રયાસો તરફ કોઈપણ રીતે યોગદાન આપવા માટે ભારતની તૈયારી દર્શાવી.
પ્રધાનમંત્રીએ યુક્રેનમાં હાજર વિદ્યાર્થીઓ સહિત ભારતીય નાગરિકોની સુરક્ષા અને સુરક્ષા માટે ભારતની ઊંડી ચિંતા પણ વ્યક્ત કરી હતી. તેમણે યુક્રેનિયન સત્તાવાળાઓ દ્વારા ભારતીય નાગરિકોને ઝડપથી અને સુરક્ષિત રીતે બહાર કાઢવા માટે સુવિધાની માંગ કરી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વહાણવટા મંત્રાલય
કેન્દ્રિય મંત્રી શ્રી મનસુખ માંડવિયાએ જૂના ગોવામાં ફ્લોટિંગ જેટ્ટીનું ઉદઘાટન કર્યું
જૂના ગોવા અને પંજીમને ટૂંક સમયમાં ફેરી અને ક્રુઝ મારફતે જોડવામાં આવશે તેવી શ્રી માંડવિયાની જાહેરાત
કેન્દ્રના પોર્ટ, શિપિંગ અને જળમાર્ગના રાજ્યકક્ષાના મંત્રી શ્રી મનસુખ માંડવિયાએ ગોવાના સ્થાપના દિવસ નિમિત્તે ગોવાના મુખ્ય મંત્રી શ્રી પ્રમોદ સાવંતની ઉપસ્થિતિમાં જૂના ગોવા ખાતે બીજી ફ્લોટિંગ જેટ્ટીનું વર્ચ્યુઅલી ઉદઘાટન કર્યું હતું.
શ્રી માંડવિયાએ એવી આશા વ્યક્ત કરી હતી કે જૂના ગોવા ખાતેની આ ફ્લોટિંગ જેટ્ટી ગોવાના પ્રવાસન ઉદ્યોગમાં આમુલ પરિવર્તનકર્તા પુરવાર થશે. તેમણે એવી પણ જાહેરાત કરી હતી કે પંજીમ અને ગોવાને આ ફેરી અને ક્રુઝ સેવા સાથે જોડવામાં આવશે. મંત્રીએ ઉમેર્યું હતું કે આ જેટ્ટી પ્રવાસીઓ માટે સુરક્ષિત અને અડચણરહિત પરિવહનની સેવા પૂરી પાડશે. પ્રવાસન ઉદ્યોગ રાજ્યના વિકાસનું એન્જિન પુરવાર કરવાના પ્રયાસ હાથ ધરવા બદલ શ્રી માંડવિયાએ ગોવા સરકારની પ્રશંસા કરી હતી.
ભારત સરકારે જૂના ગોવા અને પંજીમને જોડતી માંડોવી નદી  પરની આ બે સિમેન્ટની ફ્લોટિંગ જેટ્ટીની રચનાને મંજૂરી આપી છે. માંડોવી નદી  પર આ બીજી ફ્લોટિંગ જેટ્ટીની રચના કરવામાં આવી છે. અગાઉ પંજીમ ગોવાના કેપ્ટન ઓફ પોર્ટ ખાતે પ્રથમ જેટ્ટી સ્થપાયેલી છે જેનું 2020ની 21મી ફેબ્રઆરીએ પંજીમ ખાતે ગોવાના મુખ્ય મંત્રીની ઉપસ્થિતિમાં પોર્ટ, શિપિંગ અને જળમાર્ગના મંત્રીએ ઉદઘાટન કર્યું હતું.
સિમેન્ટ જેટ્ટીના ફિક્સ જેટ્ટી કરતાં ઘણા ફાયદા છે - તેની કિંમત ફિક્સ જેટ્ટી કરતાં 1/5 ભાગ જેટલી ઓછી હોય છે. આ જ રીતે તેનું બાંધકામ ઝડપી અને સરળ છે અને તેનો ઉપયોગ સરળતાથી થઈ શકે છે. ફ્લોટિંગ જેટ્ટીનું આયુષ્ય 50 વર્ષ જેટલું હોય છે. ઉપયોગકર્તાની જરૂરિયાત મુજબ તેના કદમાં વધારો કે ઘટાડો થઈ શકે છે અથવા તો જેટ્ટીની સાઇટની હાઇડોગ્રાફિક પ્રોફાઇલ મુજબ તેમાં ફેરફાર કરી શકાય છે.
ગોવાની પ્રજાને રાજ્યના સ્થાપના દિવસ નિમિત્તે શુભેચ્છા પાઠવતાં મંત્રી શ્રી માંડવિયાએ જણાવ્યું હતું કે રાજ્ય સરકાર સાથે મળીને ભારત સરકાર રાજ્યના વિકાસ માટે પ્રતિબદ્ધ છે. તેમણે જણાવ્યું હતું કે રાજ્યના વિકાસ માટે મુરમુગાંવ પોર્ટે પણ નોંધપાત્ર યોગદાન આપેલું છે.
કેન્દ્રના આયુષ  મંત્રાલયના મંત્રી શ્રી શ્રીપદ યેસ્સો નાઇક અને ગોવા રાજ્ય સરકારના પોર્ટના મંત્રી શ્રી માઇકલ લોબો પણ આ પ્રસંગે ઉપસ્થિત રહ્યા હતા.
SD/GP/JD
(Visitor Counter : 224
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 214. 95 કરોડને પાર
12-14 વર્ષની વય જૂથ માટે 4.06 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 47,945
છેલ્લા 24 કલાકમાં 5,076 દૈનિક નવા કેસ નોંધાયા
સાજા થવાનો દર હાલમાં 98.71%
સાપ્તાહિક પોઝિટિવિટી દર 1.72%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 214.95 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.06 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10414505
|
|
બીજો ડોઝ
|
|
10110733
|
|
સાવચેતી ડોઝ
|
|
6866692
|
|
FLWs
|
|
પ્રથમ ડોઝ
|
|
18435535
|
|
બીજો ડોઝ
|
|
17705582
|
|
સાવચેતી ડોઝ
|
|
13363109
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
40623700
|
|
બીજો ડોઝ
|
|
30842436
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61792113
|
|
બીજો ડોઝ
|
|
52644732
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
560884572
|
|
બીજો ડોઝ
|
|
514242591
|
|
સાવચેતી ડોઝ
|
|
76102563
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
203958218
|
|
બીજો ડોઝ
|
|
196586758
|
|
સાવચેતી ડોઝ
|
|
40869173
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127620265
|
|
બીજો ડોઝ
|
|
122891258
|
|
સાવચેતી ડોઝ
|
|
43582209
|
|
સાવચેતી ડોઝ
|
|
18,07,83,746
|
|
કુલ
|
|
18,07,83,746
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 47,945 થયો છે. દેશના કુલ પોઝિટિવ કેસના 0.11% સક્રિય કેસ છે.
પરિણામે, ભારતનો રિકવરી રેટ 98.71% છે. છેલ્લા 24 કલાકમાં 5,970 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,39,19,264 છે.
છેલ્લા 24 કલાકમાં 5,076 નવા કેસ નોંધાયા છે.
છેલ્લા 24 કલાકમાં કુલ 3,20,784 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.94 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.72% છે અને દૈનિક સકારાત્મકતા દર 1.58% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 80
પ્રધાનમંત્રીનું કાર્યાલય
જાપાન, પાપુઆ ન્યુ ગિની અને ઓસ્ટ્રેલિયાની મુલાકાત પહેલા પ્રધાનમંત્રીનું પ્રસ્થાન નિવેદન
હું મહામહિમ શ્રી ફ્યુમિયો કિશિદા, જાપાનના પ્રધાનમંત્રીના આમંત્રણ પર જાપાનીઝ પ્રેસિડન્સી હેઠળ G7 સમિટમાં ભાગ લેવા માટે હિરોશિમા, જાપાન જવા રવાના થઈશ. ભારત-જાપાન સમિટ માટે પ્રધાનમંત્રી કિશિદાની તાજેતરની ભારત મુલાકાત પછી ફરીથી મળવાનો આનંદ થશે. આ G7 સમિટમાં મારી હાજરી ખાસ કરીને અર્થપૂર્ણ છે કારણ કે ભારત આ વર્ષે G20નું પ્રમુખપદ ધરાવે છે. હું G7 દેશો અને અન્ય આમંત્રિત ભાગીદારો સાથે વિશ્વને જે પડકારોનો સામનો કરવો પડે છે અને તેને સામૂહિક રીતે સંબોધવાની જરૂરિયાત વિશે વિચારોની આપલે કરવા માટે આતુર છું. હું હિરોશિમા G7 સમિટમાં ભાગ લેનારા કેટલાક નેતાઓ સાથે દ્વિપક્ષીય બેઠક પણ કરીશ.
જાપાનથી, હું પોર્ટ મોરેસ્બી, પાપુઆ ન્યુ ગિનીની મુલાકાત લઈશ. આ મારી પ્રથમ મુલાકાત હશે, તેમજ કોઈપણ ભારતીય પ્રધાનમંત્રી દ્વારા પાપુઆ ન્યુ ગીનીની પ્રથમ મુલાકાત હશે. હું 22 મે 2023ના રોજ મહામહિમ શ્રી જેમ્સ મારાપે, પાપુઆ ન્યુ ગિનીના પ્રધાનમંત્રી સાથે સંયુક્ત રીતે ફોરમ ફોર ઇન્ડિયા-પેસિફિક આઇલેન્ડ્સ કોઓપરેશન ની 3જી સમિટનું આયોજન કરીશ. હું આભારી છું કે તમામ 14 પેસિફિક ટાપુ દેશો એ આ મહત્વપૂર્ણ સમિટમાં હાજરી આપવાનું આમંત્રણ સ્વીકાર્યું છે. FIPIC 2014માં મારી ફિજીની મુલાકાત દરમિયાન શરૂ કરવામાં આવી હતી, અને હું PIC નેતાઓ સાથે આબોહવા પરિવર્તન અને ટકાઉ વિકાસ, ક્ષમતા નિર્માણ અને તાલીમ, આરોગ્ય અને સુખાકારી, ઈન્ફ્રાસ્ટ્રક્ચર અને આર્થિક વિકાસ પર આપણને એકસાથે લાવતા મુદ્દાઓ પર જોડાવા માટે આતુર છું.
FIPIC જોડાણો ઉપરાંત, હું પાપુઆ ન્યુ ગિનીના ગવર્નર જનરલ સર બોબ ડાડે, પ્રધાનમંત્રી મારાપે અને સમિટમાં ભાગ લેનારા કેટલાક અન્ય PIC નેતાઓ સાથેની મારી દ્વિપક્ષીય ક્રિયાપ્રતિક્રિયાની રાહ જોઉં છું.
ત્યાર બાદ હું પ્રધાનમંત્રી અલ્બેનીઝના આમંત્રણ પર ઓસ્ટ્રેલિયાના સિડનીમાં જઈશ. હું અમારી દ્વિપક્ષીય બેઠકની આતુરતાથી રાહ જોઈ રહ્યો છું, જે આપણા દ્વિપક્ષીય સંબંધોની સમીક્ષા કરવાની અને આ વર્ષે માર્ચમાં નવી દિલ્હીમાં આયોજિત અમારી પ્રથમ ભારત-ઓસ્ટ્રેલિયા વાર્ષિક સમિટને અનુસરવાની તક હશે. હું ઓસ્ટ્રેલિયન સીઈઓ અને બિઝનેસ લીડર્સ સાથે પણ વાતચીત કરીશ અને સિડનીમાં એક ખાસ કાર્યક્રમમાં ભારતીય સમુદાયને મળીશ.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રી ડૉ.મનસુખ માંડવિયાએ ગુજરાતમાં ચક્રવાત 'બિપરજોય' અંગે તૈયારીના પગલાંની સમીક્ષા કરી
ચક્રવાતી વાવાઝોડા સામે પૂર્વ તૈયારી માટે ગુજરાતને કેન્દ્રીય સહાયની ખાતરી આપી
રાજ્ય અને MoHFWની પ્રાદેશિક કચેરીઓ સાથે મળીને ચક્રવાતની સ્થિતિનું નજીકથી નિરીક્ષણ કરવામાં આવી રહ્યું છે
સેન્ટ્રલ મેડિકલ ક્વિક રિસ્પોન્સ ટીમોને સ્ટેન્ડબાય પર રાખવામાં આવી છે
કેન્દ્રીય આરોગ્ય અને પરિવાર કલ્યાણ મંત્રી, ડૉ. મનસુખ માંડવિયાએ આજે ગુજરાતના ભુજ ખાતે ગુજરાતના આરોગ્ય મંત્રી શ્રી રૂષિકેશ ગણેશભાઈ પટેલ સાથે ચક્રવાત 'બિપરજોય' અંગે કેન્દ્ર અને ગુજરાત રાજ્યના વહીવટીતંત્ર દ્વારા લેવામાં આવી રહેલાં તૈયારીઓના પગલાંની સમીક્ષા કરી હતી.
ચક્રવાત બિપરજોય, "ખૂબ જ ગંભીર ચક્રવાતી તોફાન" 15 જૂને ગુજરાતના દરિયાકાંઠે પાર થવાની ધારણા છે.
આરોગ્ય અને પરિવાર કલ્યાણ મંત્રાલય પશ્ચિમ કિનારાના તમામ રાજ્યો માં તેની પ્રાદેશિક કચેરીઓ સાથે ચક્રવાત માટે તેમની તૈયારીમાં રાજ્યોને જરૂરી સહાય પૂરી પાડવાની સૂચનાઓ સાથે સતત સંપર્કમાં છે. અત્યાર સુધી, આરોગ્ય મંત્રાલયને આવી કોઈ વિનંતી હજુ સુધી મળી નથી.
છ મલ્ટિ-ડિસિપ્લિનરી સેન્ટ્રલ ક્વિક રિસ્પોન્સ મેડિકલ ટીમો [ડૉ. આરએમએલ હોસ્પિટલ, નવી દિલ્હીમાંથી એકત્રિત; એલએચએમસી, નવી દિલ્હી; સફદરજંગ હોસ્પિટલ, નવી દિલ્હી; એઈમ્સ ; AIIMS  અને AIIMS ]ને કટોકટીની સંભાળ અને સેવાઓ પ્રદાન કરવા માટે કોઈપણ જરૂરિયાતોના કિસ્સામાં એકત્રીકરણ કરવા માટે તૈયાર રાખવામાં આવે છે. આ ઉપરાંત, NIMHANS, બેંગલુરુની ટીમો પણ કોઈપણ અસરગ્રસ્ત વસતિને મનોસામાજિક સંભાળ અને સહાય પૂરી પાડવા માટે સ્ટેન્ડબાય પર છે.
ચક્રવાત પછીના કોઈપણ રોગચાળાની સંભાવના ધરાવતા રોગોની સમયસર તપાસ કરવા માટે તમામ રાજ્યોમાં સંકલિત રોગ દેખરેખ કાર્યક્રમ  ને રાજ્ય/જિલ્લા સર્વેલન્સ એકમો દ્વારા આપત્તિ પછીના રોગ-નિરીક્ષણ હાથ ધરવાનું કાર્ય સોંપવામાં આવ્યું છે. રાજ્યો દ્વારા કોઈપણ લોજિસ્ટિક જરૂરિયાતના કિસ્સામાં, મેસર્સ એચએલએલ લાઈફકેર લિમિટેડને તેના પુરવઠાનું કામ સોંપવામાં આવ્યું છે.
કેન્દ્રીય આરોગ્ય મંત્રાલય ચક્રવાતની સ્થિતિ પર નજીકથી દેખરેખ રાખવાનું ચાલુ રાખ્યું છે અને કોઈપણ સ્વાસ્થ્ય કટોકટી માટે તૈયાર રહેવા માટે તમામ જરૂરી પગલાં લઈ રહ્યું છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 217
પ્રધાનમંત્રીનું કાર્યાલય
પ્રધાનમંત્રીએ બાંગ્લાદેશ પ્રવાસ માટે પ્રસ્થાન કરતા પૂર્વે આપેલા નિવેદનનો મૂળપાઠ
હું 26-27 માર્ચ 2021ના રોજ મહામહિમ પ્રધાનમંત્રી શેખ હસિનાના નિમંત્રણ પર બાંગ્લાદેશની મુલાકાતે જઇ રહ્યો છું.
કોવિડ-19 મહામારી આવ્યા પછી હું મારો પ્રથમ વિદેશ પ્રવાસ, ભારત સાથે સાંસ્કૃતિક, ભાષાકીય અને લોકો સાથે લોકોનું ઘનિષ્ઠ જોડાણ ધરાવતા આપણા મિત્ર પડોશી રાષ્ટ્રમાં કરી રહ્યો છું તેની મને ઘણી ખુશી છે.
આવતીકાલે રાષ્ટ્રીય દિવસની ઉજવણીમાં મારી સહભાગિતા માટે હું રાહ જોઉં છુ જેમાં બાંગ્લાદેશના રાષ્ટ્રપિતા બંગબંધુ શેખ મુજિબુર રહેમાનની જન્મ શતાબ્દી પણ ઉજવવામાં આવશે. બંગબંધુ ગઇ સદીના સૌથી મોટા કદના નેતાઓમાંથી એક હતા જેમનું જીવન અને આદર્શો લાખો લોકોને પ્રેરણા આપે છે. તુંગીપરામાં બંગબંધુની સમાધિની મુલાકાત લેવા અને તેમની સ્મૃતિમાં તેમને શ્રદ્ધાંજલી આપવા માટે હું પ્રતિક્ષા કરું છુ.
હું પૌરાણિક પરંપરામાં ઉલ્લેખ કરેલા 51 શક્તિપીઠમાંથી એક એવા પ્રાચીન જશોરેશ્વરી કાલી મંદિરમાં કાલી માતાની પૂજા-અર્ચના કરવા પણ તત્પર છું.
હું ખાસ કરીને ઓરાકંડીમાં મતુઆ સમુદાયના પ્રતિનિધીઓ સાથે સંવાદ કરવા માટે આતુર છું જ્યાંથી શ્રી હરિચંદ્ર ઠાકુરજીએ તેમનો ધાર્મિક ઉપદેશ આપ્યો હતો.
ગયા વર્ષે ડિસેમ્બર મહિનામાં પ્રધાનમંત્રી શેખ હસિના સાથે થયેલી ખૂબ જ ફળદાયી વર્ચ્યુઅલ બેઠક બાદ તેમની સાથે પ્રત્યક્ષ મુલાકાત કરીને હું કેટલાક નોંધનીય નિર્ણયો લઇશ. હું રાષ્ટ્રપતિ મહામહિમ અબ્દુલ હામિદ સાથે પણ મારી બેઠક માટે અને અન્ય બાંગ્લાદેશી મહાનુભાવો સાથે સંવાદની રાહ જોઇ રહ્યો છું.
મારી મુલાકાત, પ્રધાનમંત્રી શેખ હસિનાના દૂરંદેશીપૂર્ણ નેતૃત્વ હેઠળ બાંગ્લાદેશની નોંધનીય આર્થિક અને વિકાસની ગતિ બાબતે માત્ર પ્રશંસાનો સંદેશો આપવા પૂરતી નહીં હોય પરંતુ આ સિદ્ધિઓ માટે ભારત સહકાર આપવા માટે કટિબદ્ધ હોવાનું દર્શાવવાનો પ્રસંગ પણ હશે. હું કોવિડ-19 સામેની બાંગ્લાદેશની જંગમાં ભારતના સહકાર અને એકતાની ભાવના પણ વ્યક્ત કરીશ.
SD/GP/JD
(
મંત્રીમંડળ
મંત્રીમંડળે આરોગ્ય અને સુખાકારીના ક્ષેત્રે ભારત અને જાપાન વચ્ચે થયેલા સહયોગના કરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાનની કનાગવા પ્રિફેક્ચરલ સરકાર વચ્ચે આરોગ્ય અને સુખાકારીને ક્ષેત્રે થયેલા સહયોગના કરાર ને પૂર્વવર્તી અસરથી મંજૂરી આપી છે.
અમલીકરણની વ્યૂહરચના અને લક્ષ્યાંકોઃ
હસ્તાક્ષર કરાયેલા સહયોગના કરારની નકલો પ્રાપ્ત થતાં જ બંને પક્ષો પ્રવૃત્તિઓ શરૂ કરી દેશે. બંને દેશો વચ્ચે હાથ ધરાયેલી આ પહેલ હસ્તાક્ષર કરાયેલા સહયોગના કરારોની શરતો અને નિયમો મુજબ અમલમાં રહેશે અને સહયોગના આ કરાર અમલમાં રહે ત્યાં સુધી તેની પ્રક્રિયાઓ ચાલુ રહેશે.
મુખ્ય અસરઃ
સહયોગના આ કરારથી બંને દેશો વચ્ચે ઔષધોની પરંપરાગત પદ્ધતિઓના ક્ષેત્રે સહયોગમાં વૃદ્ધિ થશે. આ કરાર બંને દેશો માટે ખૂબ જ મહત્વના બની રહેશે.
સંકળાયેલો ખર્ચઃ
આ કરારથી કોઈ વધારાની નાણાંકિય અસરો થશે નહીં. સંશોધન, તાલિમ કાર્યક્રમો, પરિષદો/બેઠકો અને નિષ્ણાંતોને ડેપ્યુટેશન પર મોકલવાનો ખર્ચ આયુષ મંત્રાલય દ્વારા વર્તમાન સમયમાં ફાળવાયેલા બજેટ અને વર્તમાન સમયની આયોજિત યોજનાઓમાંથી ઉપયોગમાં લેવાશે.
પૂર્વભૂમિકાઃ
ભારત પરંપરાગત ઔષધોની સારી રીતે વિકસેલી પ્રણાલિઓ ધરાવે છે, જેનો વિશ્વમાં આરોગ્ય ક્ષેત્રે ઉપયોગ કરી શકવાની અદભૂત ક્ષમતા છે. ભારત સરકારના આયુષ મંત્રાલયે પરંપરાગત ઔષધોના ક્ષેત્રે સહયોગ માટે 14 દેશો સાથે સહયોગના કરાર કરીને આ યોજનાઓનો પ્રચાર વૈશ્વિક સ્તરે કરવાના અસરકારક પગલાં ભર્યા છે.
ભારત અને જાપાન વચ્ચેના દ્વિપક્ષી સંબંધો લાંબો ઈતિહાસ ધરાવે છે અને તેનાં મૂળ આધ્યાત્મિક સંબંધો, સંસ્કૃતિ તથા સભ્યતાના જોડાણમાં રહેલા છે. ભારત અને જાપાન વચ્ચે રાજકિય, આર્થિક, વૈજ્ઞાનિક અને સાંસ્કૃતિક પરામર્શ નોંધપાત્ર પ્રમાણમાં થાય છે. પરંપરાગત ઔષધિઓ અંગેની મજબૂત જાણકારીને કારણે જાપાનમાં આયુર્વેદ અને યોગ તરફની રૂચિ સતત વધી રહી છે.
RP
(Visitor Counter : 105
સ્ટીલ મંત્રાલય
કેન્દ્રીય સ્ટીલ મંત્રી શ્રી રામ ચંદ્ર પ્રસાદ સિંહે અમદાવાદમાં ગુજરાતના મુખ્યમંત્રી શ્રી ભૂપેન્દ્ર પટેલ સાથે મુલાકાત કરી
સ્ટીલ સેક્ટરના વિસ્તરણની ચર્ચા કરી
કેન્દ્રીય સ્ટીલ મંત્રી શ્રી રામ ચંદ્ર પ્રસાદ સિંહે આજે અમદાવાદમાં ગુજરાતના મુખ્યમંત્રી શ્રી ભૂપેન્દ્ર પટેલ સાથે મુલાકાત કરી હતી.
ગુજરાતના પ્રયાસોને બિરદાવતા મંત્રીએ જણાવ્યું હતું કે, ગુજરાત કૃષિ અને સહકારી ક્ષેત્રે દેશ માટે એક મોડેલ છે. તેમણે જણાવ્યું હતું કે ગુજરાતે માત્ર કેન્દ્રીય યોજનાઓનો સંપૂર્ણ અમલ કર્યો નથી પરંતુ કૃષિ ક્ષેત્રના લાભ માટે નવી યોજનાઓ પણ શરૂ કરી છે. તેઓએ ગુજરાત રાજ્યમાં સ્ટીલ ક્ષેત્રના વિસ્તરણ અંગે ચર્ચા કરી હતી.
કેન્દ્રીય સ્ટીલ મંત્રીએ પણ ગુજરાત સરકારના ડેશબોર્ડની પ્રશંસા કરતા અપાર સંતોષ વ્યક્ત કર્યો હતો કે તેમને તેમના મંત્રાલયના અધિકારીઓ સાથે અવલોકન કરવાનો વિશેષાધિકાર મળ્યો. તેમણે કહ્યું કે માનનીય પ્રધાનમંત્રી શ્રી નરેન્દ્ર મોદીનો રાષ્ટ્ર નિર્માણમાં જુસ્સો, પ્રતિબદ્ધતા અને યોગદાન અને તેના માટે જરૂરી પ્રક્રિયાઓ અને સિસ્ટમ આ અગ્રણી ડેશબોર્ડમાં જોવા મળે છે.
ગુજરાતના મુખ્યમંત્રી શ્રી ભૂપેન્દ્ર પટેલે ગઈકાલે કેવડિયામાં સ્ટીલ મંત્રીની મુલાકાત અને 'સ્ટીલ વપરાશ' પર કન્સલ્ટેટિવ કમિટીની બેઠક યોજવા બદલ ખુશી વ્યક્ત કરી હતી.
મૂડીરોકાણને પ્રોત્સાહન આપવા માટે ગુજરાત સરકાર દ્વારા યોજાનારી બે મુખ્ય ઈવેન્ટ્સ એટલે કે વાઈબ્રન્ટ ગુજરાત અને ડિફેન્સ એક્સ્પો વિશે મુખ્યમંત્રીએ ચર્ચા કરી હતી. કેન્દ્રીય સ્ટીલ મંત્રીએ બંને કાર્યક્રમોમાં સ્ટીલ મંત્રાલયની સક્રિય ભાગીદારીની ખાતરી આપી હતી.
આ મીટીંગ દરમિયાન સ્ટીલ મંત્રાલયના વરિષ્ઠ અધિકારીઓ, ચેરમેન SAIL, CMD, NMDC અને RINL સહિત ગુજરાત સરકારના અધિકારીઓ પણ ઉપસ્થિત રહ્યા હતા.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 208